Innovatsiooniprotsessid ettevõttes on väga tundlikud ja lihtsalt haavatavad, sest iga uuendus ja muudatus kutsub esile uute muudatuste ja uuenduste vajadusi ka ülejäänud osainnovatsioonides. Kuna innovatsiooniprotsesse on ettevõttes väga raske stabiliseerida, siis ei püütagi seda tänapäeval enam teha, vaid loetakse, et innovatsiooniprotsessid on ajas pidevalt muutuvad ning uuenevad protsessid. Ettevõtte tippjuhtkonna peamine nõue  innovatsiooniprotsessidele seisneb selles, et need oleksid teadmiste- ja faktipõhised ning et innovatsiooniprotsesside tulemused ei rikuks kaubaturul teiste osalejate ainuõigusi. Teisisõnu, tippjuhtkonna nõue on, et tootmine ja turustamine põhineksid enamuses ettevõtte ainuõigustel (ainuõiguspõhisus), s.o ettevõtte asukohariigis ja ettevõtte tururiikides välja antud tööstusomandi õiguskaitset tunnistavate dokumentide (patentsetele leiutistele, kasulikele mudelitele, tööstusdisainilahendustele jt tööstusomandi esemetele  välja antud patendikirjade, patentide, tunnistuste, sertifikaatide) alusel.